**De ziua ta mă pregătesc**

*Emaanastasia*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

De ziua ta mă pregătesc

Astăzi, în dar de ziua ta,

Mă-mbăt cu fericirea

Și de iubire-ți voi cânta

La braț cu nemurirea.

Iubire, să-mi trăiești, mereu;

Ca la mijlocul vieții,

Iar peste viață de ți-e greu;

Îi rup eu colțul ceții.

Că timpul trece peste ploi

Cu lacrimă amară

Lăsându-și clipa, prinsă-n noi,

Cu nota sa sumară.

De ziua ta mă pregătesc

Să-ți dăruiesc iubirea

Și-apoi din Raiul îngeresc

Îți dărui nemurirea.

Este puțin, să-ți urez, ani

Ori multă sănătate,

Trăiri frumoase și mulți bani

Sau orice gând în parte.

Eu vreau, iubire, să trăiești;

Un nesfârșit de viață

Și de iubire să-mi grăiești

În orice dimineață.